CELEX: C2005/057/14
Language: sl
Date: 2005-03-05 00:00:00
Title: Sodba Sodišča (drugi senat) z dne 20. januarja 2005 v zadevi 245/03 (predlog za sprejem predhodne odločbe Conseil d'Etat): Merck, Sharp & Dohme BV proti državi Belgiji (Direktiva 89/105/EGS — Zdravila za človeško uporabo — Vloga za uvrstitev na pozitivno listo — Narava roka za odgovor — Obvezna narava — Posledice prekoračitve roka)

5.3.2005   
            
            
               SL
            
            
               Uradni list Evropske unije
            
            
               C 57/8
            
         
      SODBA SODIŠČA
   
   (drugi senat)
   z dne 20. januarja 2005
   v zadevi 245/03 (predlog za sprejem predhodne odločbe Conseil d'Etat): Merck, Sharp & Dohme BV proti državi Belgiji (1)
   
   (Direktiva 89/105/EGS - Zdravila za človeško uporabo - Vloga za uvrstitev na pozitivno listo - Narava roka za odgovor - Obvezna narava - Posledice prekoračitve roka)
   (2005/C 57/14)
   Jezik postopka: francoščina
   V zadevi C-245/03, katere predmet je predlog za sprejem predhodne odločbe na podlagi člena 234 ES, naslovljen na Sodišče s sklepom Conseil d'Etat (Belgija) z dne 9. maja 2003, ki je prispel na sodišče 10. junija 2003, v postopku Merck, Sharp & Dohme BV proti državi Belgiji je Sodišče (drugi senat) v sestavi C.W.A. Timmermans, predsednik senata, R. Silva de Lapuerta (poročevalka), sodnica, C. Gulmann, R. Schintgen in G. Arestis, sodniki, generalni pravobranilec: A. Tizzano, sodni tajnik: M. Múgica Arzamendi, glavna administratorka, dne 20. januarja 2005 razglasilo sodbo, katere izrek se glasi:
   
               1.
            
            
               Rok iz člena 6, točka 1, prvi pododstavek, Direktive Sveta 89/105/EGS z dne 21. decembra 1988 v zvezi s preglednostjo ukrepov, ki urejajo določanje cen zdravil za človeško uporabo in njihovo uvrstitev v področje nacionalnih sistemov zdravstvenega zavarovanja je obvezen rok, ki ga nacionalni organi ne smejo prekoračiti.
            
         
               2.
            
            
               Člen 6, točka 1, prvi pododstavek, Direktive 89/105 v primeru prekoračitve roka iz tega člena ne določa obvezne avtomatične uvrstitve zdravila na seznam lastniških zdravil, ki jih vključuje sistem zdravstvenega zavarovanja.
            
         
      (1)  UL C 213, 6.9.2003.